CELEX: 32010R0540
Language: mt
Date: 2010-06-16 00:00:00
Title: Regolament (UE) Nru 540/2010 tal-Parlament Ewropew u tal-Kunsill tas- 16 ta’ Ġunju 2010 li jemenda r-Regolament tal-Kunsill (KE) Nru 1085/2006 li jistabbilixxi Strument għall-Assistenza ta’ Qabel l-Adeżjoni (IPA)

24.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 158/7
            
         REGOLAMENT (UE) Nru 540/2010 TAL-PARLAMENT EWROPEW U TAL-KUNSILL
   tas-16 ta’ Ġunju 2010
   li jemenda r-Regolament tal-Kunsill (KE) Nru 1085/2006 li jistabbilixxi Strument għall-Assistenza ta’ Qabel l-Adeżjoni (IPA)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 212 tiegħu,
   Wara li kkunsidraw l-proposta tal-Kummissjoni Ewropea,
   Wara li kkonsultaw il-Kumitat tar-Reġjuni,
   Filwaqt li jaġixxu skont il-proċedura leġislattiva ordinarja (1),
   Billi:
   
               (1)
            
            
               Ir-Regolament (KE) Nru 1085/2006 (2) jipprovdi għal għajnuna għall-pajjiżi kandidati u dawk li huma kandidati potenzjali fl-allinjament progressiv tagħhom mal-istandards u l-politika tal-Unjoni Ewropea, inkluż, fejn applikabbli, l-acquis communautaire, bil-ħsieb li dawn ikunu jistgħu jaslu għas-sħubija tal-Unjoni.
            
         
               (2)
            
            
               L-Artikolu 49 tat-Trattat dwar l-Unjoni Ewropea jiddikjara li kwalunke Stat Ewropew li jirrispetta u huwa kommess sabiex jippromwovi l-valuri msemmija fl-Artikolu 2 ta’ dak it-Trattat, jiġifieri id-dinjità tal-bniedem, il-libertà, id-demokrazija, l-ugwaljanza, l-istat tad-dritt u r-rispett għad-drittijiet tal-bniedem, inklużi d-drittirjiet tal-persuni li jappartjenu għal minoranzi, jista’ japplika biex isir membru tal-Unjoni.
            
         
               (3)
            
            
               Il-Kunsill Ewropew tal-14 ta’ Diċembru 2006 esprima fil-konklużjonijiet tiegħu kunsens imġedded dwar it-tkabbir, inkluż il-prinċipju li kull pajjiż applikant għandu jiġi evalwat fuq il-merti tiegħu.
            
         
               (4)
            
            
               Wara l-preżentazzjoni fis-16 ta’ Lulju 2009 tal-applikazzjoni tar-Repubblika tal-Islanda (minn issa “l-Islanda”) għas-sħubija fl-Unjoni Ewropea, il-Kunsill stieden lill-Kummissjoni sabiex tippreżenta lill-Kunsill l-opinjoni tagħha dwar l-applikazzjoni tal-Islanda. L-Islanda tista’ għalhekk titqies bħala pajjiż li huwa kandidat potenzjali.
            
         
               (5)
            
            
               Taħt ir-Regolament (KE) Nru 1085/2006 l-assistenza għal pajjiżi li huma kandidati potenzjali u għal pajjiżi kandidati mill-Balkani tal-Punent u t-Turkija hija pprovduta, inter alia, skont il-Partenarjati Ewropej u tal-Adeżjoni.
            
         
               (6)
            
            
               L-Islanda hija membru taż-Żona Ekonomika Ewropea. Għaldaqstant, l-assistenza taħt ir-Regolament (KE) Nru 1085/2006 għandha tiġi pprovduta filwaqt li jittieħed kont xieraq tar-Rapporti u d-Dokument ta’ Strateġija inklużi fil-pakkett annwali tat-Tkabbir tal-Kummissjoni,
            
         ADOTTAW DAN IR-REGOLAMENT:
   Artikolu 1
   Ir-Regolament (KE) Nru 1085/2006 huwa b’dan emendat kif ġej:
   
               (1)
            
            
               Il-paragrafu li ġej huwa miżjud mal-Artikolu 4:
               “Għall-Iżlanda, l-għajnuna għandha tiġi pprovduta suġġetta b’mod partikolari għar-Rapporti u d-Dokument Strateġiku tal-Pakkett tat-Tkabbir.”
            
         
               (2)
            
            
               Fl-Anness II, jiġi miżjud dan li ġej wara “Bosnja u Ħerzegovina”.
               
                           “—
                        
                        
                           Islanda”.
                        
                     
         Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Strasburgu, is-16 ta’ Ġunju 2010.
      
         
            Għall-Parlament Ewropew
         
         
            Il-President
         
         J. BUZEK
      
      
         
            Għall-Kunsill
         
         
            Il-President
         
         D. LÓPEZ GARRIDO
      
   
   
      (1)  Il-Pożizzjoni tal-Parlament Ewropew tal-11 ta’ Frar 2010 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tal-31 ta’ Mejju 2010.
   
      (2)  ĠU L 210, 31.7.2006, p. 82.